โค้ชอ๊อต ภูมิใจ สาวไทยได้เซตจากบราซิลครั้งแรกในรอบ 13 ปี
สำนักข่าวต่างประเทศรายงานวันที่ 12 ก.ค. 58 ว่า โค้ชอ๊อต เกียรติพงษ์ รัชตเกรียงไกร หัวหน้าผู้ฝึกสอนวอลเลย์บอลหญิงทีมชาติไทย เปิดเผยว่า ภูมิใจที่ทีมลูกยางสาวไทยได้ 1 เซตจากหนึ่งในทีมที่ดีที่สุดในโลกอย่างบราซิล หลังพ่ายสาวแซมบ้าไป 1-3 เซต ในศึกเวิลด์กรังด์ปรีซ์ 2015 สนาม 2 ที่นครเซาเปาโล ประเทศบราซิล,สำหรับศึกวอลเลย์บอลหญิง เวิลด์ กรังด์ปรีซ์ 2015 รอบแรก กลุ่ม 1 สนาม 2 นัดที่ 2 สายดี เมื่อวันที่ 11 ก.ค. ที่ผ่านมา ทีมสาวไทย พ่ายให้กับ บราซิล ไป 1-3 เซต 23-25, 25-20, 14-25, 19-25 ซึ่งถือเป็นการได้เซตจากบราซิลครั้งแรกในรอบ 13 ปี โดยหลังจบเกม โค้ชอ๊อต ชื่นชมสาวไทยที่สามารถคว้า 1 เซต ได้จากทีมระดับโลกอย่างบราซิล พร้อมชมคู่แข่งว่าแก้เกมมาได้อย่างยอดเยี่ยมในเซตที่ 3 และ 4,โค้ชอ๊อต กล่าวว่า ผมภูมิใจกับผู้เล่นและสตาฟฟ์โค้ชของเรา เพราะเราได้ 1 เซตจากหนึ่งในทีมที่ดีที่สุดในโลก เราเล่นได้ยอดเยี่ยมจริงๆในสองเซตแรก แต่บราซิลเปลี่ยนแท็กติกและเทคนิค พวกเขาทำได้เกือบสมบูรณ์แบบในเซตที่ 3 และ 4 โดยเฉพาะอย่างยิ่งการเสิร์ฟและการบล็อก,ขณะที่ โจเซ โรแบร์โต กีมาเรส เฮดโค้ชบราซิล กล่าวว่า ทีมไทยเป็นทีมที่ดีและสมควรได้รับความเคารพ การเสียเซตเป็นส่วนหนึ่งของเกมการแข่งขัน ฟอร์มของเราต่ำกว่ามาตรฐานมากๆ ในวันนี้ เราพัฒนาขึ้นใน 2 เซตหลัง แล้วจากนั้นเราก็เล่นได้ดี สิ่งสำคัญที่สุดก็คือเรามีแต้มซึ่งจะเป็นสิ่งสำคัญมากในอนาคต,ด้าน กัปตันกิ๊ฟ วิลาวัณย์ อภิญญาพงศ์ กล่าวว่า เรามีความสุขมากที่มีโอกาสได้เล่นกับบราซิลอีกครั้ง การแข่งขันครั้งนี้จะเป็นประสบการณ์ที่ยอดเยี่ยมสำหรับพวกเราทุกคน เรามีผู้เล่นอายุน้อยอยู่มากมายภายในทีมและพวกเขาได้เรียนรู้หลายๆ อย่างในการแข่งขันแบบนี้ เราเล่นผิดพลาดบ่อยครั้งในวันนี้และเราหวังว่าเราจะพัฒนาขึ้นในแมตช์ต่อๆ ไป, 
โค้ชอ๊อต เกียรติพงษ์ รัชตเกรียงไกร ภูมิใจที่ทีมลูกยางสาวไทยได้ 1 เซตจากหนึ่งในทีมที่ดีที่สุดในโลกอย่างบราซิล หลังพ่ายสาวแซมบ้าไป 1-3 เซต ในศึกเวิลด์กรังด์ปรีซ์ 2015 สนาม 2  
วอลเลย์บอลหญิง,โค้ชอ๊อต,เกียรติพงษ์ รัชตเกรียงไกร,ข่าวกีฬา,ข่าว,ไทยรัฐออนไลน์